Ελζμπιέτα Μπαρτσέφσκα

Η Ελζμπιέτα Μάρια Μπαρτσέφσκα-Βιζικόφσκα (πολωνικά: Elżbieta Maria Barszczewska-Wyrzykowska) (29 Νοεμβρίου 1913, Βαρσοβία - 14 Οκτωβρίου 1987, Βαρσοβία) ήταν Πολωνή ηθοποιός του θεάτρου και του κινηματογράφου.

 Βιογραφία 

 Προσωπική ζωή 
Οι γονείς της Ελζμπιέτα Μπαρτσέφσκα ήταν ο Βίτολντ Ταντέους Μπαρτσέφσκι (1867–1926) και η Μάρια Χελένα Σούμσκα (1880–1951). Ήταν παντρεμένη με τον ηθοποιό Μάριαν Βιζικόφσκι, με τον οποίο απέκτησε έναν γιο, τον Γιούλιους, επίσης ηθοποιό.

 Καριέρα 
Πέρασε τις τελικές της εξετάσεις το 1932 στο 11ο Κρατικό Γυμνάσιο Θηλεών «Μάρια Κονοπνίτσκα» στη Βαρσοβία. Σκόπευε να μπει στη Σχολή Πολιτικών Επιστημών, αλλά τελικά αποφάσισε να σπουδάσει υποκριτική. Αποφοίτησε από το Εθνικό Ινστιτούτο Θεατρικών Τεχνών της Βαρσοβίας (όπου γνώρισε και τον μέλλοντα σύζυγό της) το 1934. Την ίδια χρονιά έκανε το ντεμπούτο της στη σκηνή του Πολωνικού Θεάτρου με τον ρόλο της Έλενας στο Όνειρο Θερινής Νύχτας του Ουίλλιαμ Σαίξπηρ, σε σκηνοθεσία του Λέον Σίλερ.

Στο δεύτερο μισό της δεκαετίας του 1930, η κριτική και η μεγάλη δημοτικότητα της έφεραν τους κινηματογραφικούς ρόλους, κυρίως της Stefcia Rudecka στο Trędowata (1936), της Beata Wilczur και η κόρη της, Μάρια, στο Znachor (1937), της Bronka Mossakowska στο Dziewczęta z Nowolipek (1937) και της Elżbieta Biecka στο Granica (1938).

Έως το 1939 έπαιζε στις σκηνές της Εταιρείας Προαγωγής του Θεατρικού Πολιτισμού (ΤΚΚΤ) και ως καλεσμένη στο Εθνικό Θέατρο. Κατά τη διάρκεια της κατοχής της Πολωνίας εργάστηκε ως σερβιτόρα στο Café Bodo και στο U Aktorek. Έλαβε μέρος στην υπόγεια θεατρική ζωή. Τον Μάρτιο του 1941 συνελήφθη από τους Γερμανούς σε σχέση με τη δολοφονία του Ίγκο Σιμ.Władysław Bartoszewski, Warszawski pierścień śmierci, Βαρσοβία 1970, s. 106. Μετά το Β΄ Παγκόσμιο Πόλεμο εργάστηκε στο Πολωνικό Θέατρο (1945–62), στο Εθνικό Θέατρο (1962–65) και από το 1965 έως το 1987 ξανά στο Πολωνικό Θέατρο.

Στις 23 Αυγούστου 1980, συμμετείχε στην Έφεση των 64 λογίων, συγγραφέων και δημοσιογράφων προς τις κομμουνιστικές αρχές για διάλογο με τους απεργούς εργάτες.Apel (dokument KSS KOR, Archiwum Opozycji IV/04.05.43 [b.n.s])

Η τελευταία πρεμιέρα στην οποία συμμετείχε η ηθοποιός ήταν το Memoirs του Τζον Μούρελ,l με τον ρόλο της Σαρά Μπερνάρ. Στο Θέατρο Τηλεόρασης, εμφανίστηκε στο Songs της Μαρίας της Γαλλίας.

Εντάφηκε στο Κοιμητήριο Ποβόνσκι στη Βαρσοβία (Διάδρομος της Αξίας, σειρά 1, θέση 98).

 Φιλμογραφία 

 Τάγματα και διακοσμήσεις 
 Τάγμα του Λαβάρου της Εργασίας, 1η τάξη (1959)
 Τάγμα του Λάβαρου της Εργασίας, 2η τάξη (22 Ιουλίου 1949)
 Χρυσός Σταυρός της Αξίας (δύο φορές: 25 Ιουνίου 1946, 13 Νοεμβρίου 1953)
 Μετάλλιο της 10ης Επετείου της Λαϊκής Πολωνίας (1955)
 Μετάλλιο της 40ης Επετείου της Λαϊκής Πολωνίας (1985)
 Σήμα της 1000ης επετείου του Πολωνικού Κράτους (1966)
 Αξιότιμος Πολιτιστικός Ακτιβιστής (1968)
 Χρυσό Τιμητικό Σήμα «Για τις αξίες για τη Βαρσοβία»
 Σήμα Αξίας για το Πολωνικό Θέατρο στη Βαρσοβία (1976)

 Παραπομπές 

 Βιβλιογραφία 


 Εξωτερικοί σύνδεσμοι 


 Ελζμπιέτα Μπαρτσέφσκα στην Πολωνική Ακαδημία Κινηματογράφου  (πολωνικά)
 Ελζμπιέτα Μπαρτσέφσκα σε φωτογραφίες στη βιλιοθήκη  Polona

Κατηγορία:Πολωνές ηθοποιοί θεάτρου
Κατηγορία:Πολωνές ηθοποιοί κινηματογράφου
Κατηγορία:Αποδέκτες του Τάγματος του Λαβάρου της Εργασίας
Κατηγορία:Αποδέκτες του Χρυσού Σταυρού της Αξίας (Πολωνία)
Κατηγορία:Ενταφιασμοί στο Κοιμητήριο Ποβόνσκι